ddrg/super_eurlex huggingface dataset:
Úradný vestník L 072 , 13/03/1985 S. 0025 - 0025

Fínske špeciálne vydanie: Kapitola 3 Zväzok 18 S. 0131

Španielske špeciálne vydanie: Kapitola 03 Zväzok 34 S. 0010

Švédske špeciálne vydanie: Kapitola 3 Zväzok 18 S. 0131

Portugalské špeciálne vydanie Kapitola 03 Zväzok 34 S. 0010



Nariadenie Komisie (EHS) č. 632/85 z 12. marca 1985, ktorým sa mení a dopĺňa nariadenie (EHS) č. 2182/77, vzhľadom na vrátenie nákupnej záruky pri istých predajoch hovädzieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [1], naposledy zmenené a doplnené Aktom o pristúpení Grécka, najmä na jeho článok 7 ods. 3, keďže článok 15 ods. 2 nariadenia Komisie (EHS) č. 2173/79 zo 4. októbra 1979, ktoré ustanovuje podrobné pravidlá pre nakladanie s hovädzím mäsom nakúpeným intervenčnými agentúrami a ktoré ruší nariadenie (EHS) č. 216/69 [2], stanovuje, že záruka, ktorú má zložiť nákupca, bude navrátená iba ak nákupca splnil povinnosti ustanovené v spomínanom nariadení a v podmienkach predajného kontraktu; keďže článok 4 nariadenie Komisie (EHS) č. 2182/77 z 30. septembra 1977 stanovuje podrobné pravidlá pre predaj zmrazeného hovädzieho mäsa z intervenčných zásob na spracovanie v spoločenstve a mení a dopĺňa nariadenie (EHS) č. 1687/76 [3], naposledy zmenené a doplnené nariadením (EHS) č. 1560/84 [4], hovorí, že sa musí zložiť finančná záruka garantujúca, že produkty budú spracované; keďže táto záruka sa vráti prevádzkovateľovi po tom, čo splnil všetky svoje záväzky; keďže vzhľadom na túto zálohu na spracovanie sa nezdá potrebné zadržiavať prvú záruku kým prevádzkovateľ predloží dôkaz, že produkty boli spracované; keďže sa preto zdá vhodné zmeniť a doplniť nariadenie (EHS) č. 2182/77 ustanovením výnimky z článku 15 nariadenia (EHS) č. 2173/79; keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Nasledujúci článok sa týmto dopĺňa do nariadenia (EHS) č. 2182/77: "Článok 8a Ustanovuje sa výnimka z druhej zarážky článku 15 ods. 2 písm. a) a z druhej zarážky článku 15 ods. 5 písm. b) nariadenia (EHS) č. 2173/79 a bez toho, aby bol dotknutý jeho článok 16, v tom zmysle, že záruka ustanovená v článku 15 ods. 1 spomínaného nariadenia sa okamžite vráti, ak: - nákupca nestiahol svoju prihlášku alebo výberové konanie, a - nákupca zaplatil plnú sumu za produkt, ktorú určuje kontrakt." Článok 2 Toto nariadenie nadobúda účinnosť tretí deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 12. marca 1985 Za Komisiu Frans Andriessen podpredseda Komisie [1] Ú. v. ES L 148, 28.6.1968, s. 24. [2] Ú. v. ES L 251, 5.10.1979, s. 12. [3] Ú. v. ES L 251, 1.10.1977, s. 60. [4] Ú. v. ES L 150, 6.6.1984, s. 11. --------------------------------------------------
Úradný vestník L 081 , 23/03/1985 S. 0001 - 0001

Fínske špeciálne vydanie: Kapitola 11 Zväzok 11 S. 0179

Španielske špeciálne vydanie: Kapitola 11 Zväzok 21 S. 0251

Švédske špeciálne vydanie: Kapitola 11 Zväzok 11 S. 0179

Portugalské špeciálne vydanie Kapitola 11 Zväzok 21 S. 0251



Nariadenie Rady (EHS) č. 743/85 z 21. marca 1985 o uzatvorení Protokolu o rozšírení Dohody o spolupráci medzi Európskym hospodárskym spoločenstvom a Indonéziou, Malajziou, Filipínami, Singapurom a Thajskom, členskými krajinami Združenia krajín juhovýchodnej Ázie, na Brunej RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 113 a 235, so zreteľom na návrh Komisie, so zreteľom na stanovisko Európskeho parlamentu [1], keďže by Európske hospodárske spoločenstvo na dosiahnutie svojich cieľov v oblasti vonkajších hospodárskych vzťahov malo schváliť Protokol o rozšírení Dohody o spolupráci medzi spoločenstvom a členskými krajinami Združenia krajín juhovýchodnej Ázie (ASEAN) na Brunej, PRIJALA TOTO NARIADENIE: Článok 1 Protokol o rozšírení Dohody o spolupráci medzi Európskym hospodárskym spoločenstvom a členskými krajinami ASEAN na Brunej sa schvaľuje v mene spoločenstva. Znenie protokolu tvorí prílohu k tomuto nariadeniu. Článok 2 Predseda Rady oznámi, že spoločenstvo splnilo postupy potrebné pre nadobudnutie platnosti protokolu [2]. Článok 3 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. marca 1985 Za Radu predseda G. Andreotti [1] Ú. v. ES C 72, 18.3.1985, s. 109. [2] Deň nadobudnutia platnosti dohody uverejní generálny sekretariát Rady v Úradnom vestníku Európskych spoločenstiev. --------------------------------------------------
Úradný vestník L 122 , 07/05/1985 S. 0001 - 0001

Fínske špeciálne vydanie: Kapitola 11 Zväzok 11 S. 0211

Španielske špeciálne vydanie: Kapitola 04 Zväzok 3 S. 0115

Švédske špeciálne vydanie: Kapitola 11 Zväzok 11 S. 0211

Portugalské špeciálne vydanie Kapitola 04 Zväzok 3 S. 0115



Nariadenie Rady (EHS) č. 1172/85 z 2. mája 1985 o uzavretí dohody vo forme výmeny listov medzi Európskym hospodárskym spoločenstvom na jednej strane a dánskou vládou a miestnou vládou Faerských ostrovov na strane druhej o love lososa vo vodách Faerských ostrovov RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže spoločenstvo na jednej strane a dánska vláda a miestna vláda Faerských ostrovov na strane druhej konzultovali otázky spoločného záujmu týkajúce sa rybolovu; keďže obe strany sa dohodli, že Severoatlantická organizácia na ochranu lososa (NASCO) je primeraným fórom na reguláciu lovu lososa v rybárskej zóne Faerských ostrovov; keďže orgány Faerských ostrovov potvrdili na výročnom zasadaní NASCO, že budú spolupracovať so spoločenstvom s cieľom dohodnúť regulačné opatrenia na stanovenie kvóty pre úlovky v rybárskej zóne Faerských ostrovov na sezónu od 1. októbra 1985 do 31. mája 1986; keďže uvedené strany sa dohodli na ďalších konzultáciách pre prípad, že NASCO neprijme primerané regulačné opatrenia; keďže na záver konzultácií obe delegácie parafovali dohodu vo forme výmeny listov; keďže je v záujme spoločenstva schváliť túto dohodu, PRIJALA TOTO NARIADENIE: Článok 1 Dohoda vo forme výmeny listov medzi Európskym hospodárskym spoločenstvom na jednej strane a dánskou vládou a miestnou vládou Faerských ostrovov na strane druhej o love lososa vo vodách Faerských ostrovov. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osoby splnomocnené na podpísanie dohody tak, aby zaväzovala spoločenstvo. Článok 3 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 2. mája 1985 Za Radu predseda F. M. Pandolfi [1] Ú. v. ES C 52, 26.2.1985, s. 4. [2] Stanovisko doručené 19. apríla 1985 (zatiaľ neuverejnené v úradnom vestníku). --------------------------------------------------
Úradný vestník L 167 , 27/06/1985 S. 0023 - 0024

Fínske špeciálne vydanie: Kapitola 2 Zväzok 4 S. 0063

Španielske špeciálne vydanie: Kapitola 02 Zväzok 13 S. 0224

Švédske špeciálne vydanie: Kapitola 2 Zväzok 4 S. 0063

Portugalské špeciálne vydanie Kapitola 02 Zväzok 13 S. 0224



Nariadenie Komisie (EHS) č. 1746/85 z 26. júna 1985, ktorým sa mení a dopĺňa nariadenie (EHS) č. 2289/83 stanovujúce pravidlá vykonávania článkov 70 až 78 nariadenia Rady (EHS) č. 918/83 zriaďujúceho systém oslobodení od cla v spoločenstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 918/83 z 28. marca 1983, ktorým sa ustanovuje systém oslobodení od cla v spoločenstve [1], najmä na jeho článok 143, keďže skúsenosti získané od nadobudnutia účinnosti nariadenia Komisie (EHS) č. 2289/83 [2] ukazujú, že slovné spojenie, ktoré sa má uviesť na kontrolnom výtlačku T č. 5, neinformuje colné orgány členských štátov o mieste určenia správne o ich povinnosti zabezpečiť, že zariadenie alebo organizácia, ktorá prijíma predmet, ho použije v súlade s podmienkami určenými na ďalšie udelenie oslobodenia od cla; keďže toto slovné spojenie by sa preto malo zmeniť a doplniť; keďže opatrenia stanovené v tomto nariadení sú v súlade so stanoviskom Výboru pre oslobodenie od cla, PRIJALA TOTO NARIADENIE: Článok 1 Článok 3 ods. 2 nariadenia (EHS) č. 2289/83 sa týmto nahrádza takto: "2. Ak sa zariadenie alebo organizácia, ktorej sa predmet požičiava, prenajíma alebo na ktorú sa prevádza, nachádza v členskom štáte inom, ako je členský štát, v ktorom sa nachádza zariadenie alebo organizácia, ktorá predmet požičala, prenajala alebo previedla, príslušný colný úrad členského štátu odoslania pri odoslaní takéhoto predmetu vydá kontrolný výtlačok T č. 5 v súlade s pravidlami stanovenými v nariadení (EHS) č. 223/77, aby sa zabezpečilo také ďalšie používanie tovaru, aby naďalej spĺňal nárok na oslobodenie od dovozných platieb. Na tento účel musí uvedený kontrolný výtlačok obsahovať v odseku 104 pod položkou "iné" jednu z týchto poznámok: - ; - ; - ; - ; - ; - ; - ." Článok 2 Toto nariadenie nadobúda účinnosť 1. júla 1985. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. júna 1985 Za Komisiu Cockfield podpredseda [1] Ú. v. ES L 105, 23.4.1983, s. 1. [2] Ú. v. ES L 220, 11.8.1983, s. 15. --------------------------------------------------
Official Journal L 180 , 12/07/1985 P. 0026 - 0026

Swedish special edition: Chapter 3 Volume 18 P. 0231

Portuguese special edition Chapter 03 Volume 36 P. 0067

Finnish special edition: Chapter 3 Volume 18 P. 0231

Spanish special edition: Chapter 03 Volume 36 P. 0067



NARIADENIE KOMISIE (EHS) č. 1922/85 z 11. júla 1985, ktoré po siedmykrát mení a dopĺňa nariadenie (EHS) č. 2960/77 o podrobných pravidlách pre predaj olivového oleja prostredníctvom intervenčných agentúr KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi1, naposledy zmeneného a doplneného nariadením (EHS) č. 231/852, najmä na jeho článok 12 ods. 4, keďže článok 11 nariadenia Komisie (EHS) č. 2960/773, naposledy zmeneného a doplneného nariadením (EHS) č. 2041/834, stanovuje, že v prípade lampantového oleja a oleja z olivových pokrutín sa upravuje predajná cena, ak stupeň kyslosti nezodpovedá stupňu, podľa ktorého bola určená minimálna cena; keďže by sa mala stanoviť úprava predbežnej výšky predajnej ceny na základe určeného stupňa kyslosti; keďže by sa mal zmeniť a doplniť článok 12 ods. 1 uvedeného nariadenia, ktorý stanovuje pravidlá pre výpočet predbežnej výšky predajnej ceny; keďže opatrenia tohto nariadenia sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Článok 12 ods. 1 nariadenia (EHS) č. 2960/77 sa nahrádza takto: "1. Kupujúci musí pred odberom oleja zaplatiť intervenčnej agentúre predbežnú výšku predajnej ceny. Predbežná výška sa vypočíta tak, že sa množstvo, uvádzané ako objem šarže, vynásobí cenou, ktorá bola pre túto šaržu ponúknutá. Ak ide o lampantový olej a olej z olivových pokrutín, upravuje sa táto cena v súlade s pravidlami uvedenými v článku 11 ods. 2 na základe výsledkov analýzy kyslosti uvedenej v tomto odseku." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 11. júla 1985 Za Komisiu Frans ANDRIESSEN podpredseda 1 Ú. v. ES 172, 20.9.1966, s. 3025/66. 2 Ú. v. ES L 26, 31.1.1985, s. 12. 3 Ú. v. ES L 348, 30.12.1977, s. 46. 4 Ú. v. ES L 200, 23.7.1983, s. 25.
Úradný vestník L 186 , 19/07/1985 S. 0020 - 0020

Španielske špeciálne vydanie: Kapitola 03 Zväzok 36 S. 0091

Portugalské špeciálne vydanie Kapitola 03 Zväzok 36 S. 0091

Fínske špeciálne vydanie: Kapitola 3 Zväzok 18 S. 0234

Švédske špeciálne vydanie: Kapitola 3 Zväzok 18 S. 0234



Nariadenie Komisie (EHS) č. 1987/85 z 18. júla 1985, ktorým sa po dvadsiaty piatykrát mení a dopĺňa nariadenie (EHS) č. 2730/81 ustanovujúce zoznam organizácií v nečlenských dovážajúcich krajinách oprávnených vyhlasovať verejné súťaže v odvetví mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 1298/85 [2], najmä na jeho články 13 ods. 3 a 17 ods. 4, keďže nariadenie Komisie (EHS) č. 2730/81 [3], naposledy zmenené a doplnené nariadením (EHS) č. 451/85 [4], ustanovilo zoznam organizácií v nečlenských dovážajúcich krajinách oprávnených vyhlasovať verejné súťaže v odvetví mlieka a mliečnych výrobkov; keďže s ohľadom na najaktuálnejšie informácie o obchodných praktikách v príslušných dovážajúcich krajinách a úradnej charakteristike príslušných organizácií, ktoré má Komisia k dispozícii, by sa toto nariadenie malo zmeniť a doplniť; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V prílohe k nariadeniu (EHS) č. 2730/81 by sa zoznam organizácií, ktoré vyhlasujú verejné súťaže, mal doplniť pridaním nasledujúcich organizácií, vloženie sa uskutoční v abecednom poradí podľa dovážajúcej krajiny: Dovážajúca krajina | Organizácia vyhlasujúca verejnú súťaž | Ghana | Ghana National Procurement Agency Ministries Post Office Private Mail Bag Accra, Ghana | Irak | State Establishment for Foodstuff Trading PO box 548 Baghdad | Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 18. júla 1985 Za Komisiu Frans Andriessen podpredseda [1] Ú. v. ES L 148, 28.6.1968, s. 13. [2] Ú. v. ES L 169, 29.6.1985, s. 19. [3] Ú. v. ES L 272, 26.9.1981, s. 25. [4] Ú. v. ES L 52, 22.2.1985, s. 38. --------------------------------------------------
Úradný vestník L 244 , 12/09/1985 S. 0023 - 0023

Španielske špeciálne vydanie: Kapitola 03 Zväzok 37 S. 0196

Portugalské špeciálne vydanie Kapitola 03 Zväzok 37 S. 0196

Fínske špeciálne vydanie: Kapitola 3 Zväzok 19 S. 0118

Švédske špeciálne vydanie: Kapitola 3 Zväzok 19 S. 0118



Nariadenie Komisie (EHS) č. 2561/85 z 11. septembra 1985, ktorým sa mení a dopĺňa nariadenie (EHS) č. 2670/81, ktorým sa stanovujú podrobné vykonávacie pravidlá výroby cukru presahujúcej kvótu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1785/81 z 30. júna 1981 o spoločnej organizácii trhu v sektore cukru [1], naposledy zmenené a doplnené nariadením (EHS) č. 1482/85 [2], najmä na jeho článok 26 ods. 3, ktorým sa mení a dopĺňa nariadenie (EHS) č. 2670/81, ktorým sa stanovujú podrobné vykonávacie pravidlá výroby cukru presahujúcej kvótuso zreteľom na Zmluvu o založení Európskeho hospodárskeho spoločenstva, keďže článok 26 ods. 1 nariadenia (EHS) č. 1785/81 obzvlášť stanoví, že cukor C musí byť vyvezený v nezmenenom stave; keďže druhý pododsek článku 2 ods. 2 nariadenia Komisie (EHS) č. 2670/81 [3], zmeneného a doplneného nariadením (EHS) č. 1760/84 [4], aby bol cukor C pri vývoze nahradený iným bielym alebo surovým cukrom v nezmenenom stave, v prípade, že producent uhradí paušálnu čiastku ako kompenzáciu za prípadné zvýhodnenie vyplývajúce z takejto náhrady; keďže stav zásobovania rafinérií v spoločenstve surovým cukrom, najmä s ohľadom na blížiaci sa prístup Portugalska a jeho konkrétnych zásob surového cukru, si vyžaduje, aby bola obmedzená náhrada cukru C pri vývoze iba na biely cukor; keďže opatrenia stanovené v tomto nariadení sú v súlade so stanoviskom Riadiaceho výboru pre cukor, PRIJALA TOTO NARIADENIE: Článok 1 V prvej vete druhého pododseku článku 2 ods. 2 nariadenia (EHS) č. 2670/81 sa spojenie "alebo surový" zrušuje. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. septembra 1985 Za Komisiu Frans Andriessen podpredseda [1] Ú. v. ES L 177, 1.7.1981, s. 4. [2] Ú. v. ES L 151, 10.6.1985, s. 1. [3] Ú. v. ES L 262, 16.9.1981, s. 14. [4] Ú. v. ES L 165, 23.6.1984, s. 19. --------------------------------------------------
Úradný vestník L 250 , 19/09/1985 S. 0001 - 0001

Fínske špeciálne vydanie: Kapitola 11 Zväzok 11 S. 0226

Španielske špeciálne vydanie: Kapitola 11 Zväzok 22 S. 0158

Švédske špeciálne vydanie: Kapitola 11 Zväzok 11 S. 0226

Portugalské špeciálne vydanie Kapitola 11 Zväzok 22 S. 0158



Nariadenie Rady (EHS) č. 2616/85 zo 16. septembra 1985 o uzavretí Dohody o obchodnej a hospodárskej spolupráci medzi Európskym hospodárskym spoločenstvom a Čínskou ľudovou republikou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 113 a 235, so zreteľom na návrh Komisie, so zreteľom na stanovisko Európskeho parlamentu [1], keďže by sa mala schváliť dohoda o obchodnej a hospodárskej spolupráci medzi Európskym hospodárskym spoločenstvom a Čínskou ľudovou republikou, PRIJALA TOTO NARIADENIE: Článok 1 Dohoda o obchodnej a hospodárskej spolupráci medzi Európskym hospodárskym spoločenstvom a Čínskou ľudovou republikou sa týmto v mene spoločenstva schvaľuje. Text dohody je pripojený k tomuto nariadeniu. Článok 2 Predseda Rady vydá oznámenie stanovené v článku 18 dohody [2]. Článok 3 Spoločenstvo bude v spoločnom výbore, zriadenom v súlade s dohodou, reprezentované Komisiou s pomocou zástupcov členských štátov. Článok 4 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 16. septembra 1985 Za Radu predseda M. Fischbach [1] Stanovisko doručené 11. júla 1985 (zatiaľ neuverejnené v Úradnom vestníku Európskych spoločenstiev). [2] Dátum vstupu do platnosti dohody uverejní generálny sekretariát Rady v Úradnom vestníku Európskych spoločenstiev. --------------------------------------------------
Úradný vestník L 277 , 17/10/1985 S. 0012 - 0012

Španielske špeciálne vydanie: Kapitola 03 Zväzok 38 S. 0047

Portugalské špeciálne vydanie Kapitola 03 Zväzok 38 S. 0047

Fínske špeciálne vydanie: Kapitola 3 Zväzok 19 S. 0191

Švédske špeciálne vydanie: Kapitola 3 Zväzok 19 S. 0191



Nariadenie Komisie (EHS) č. 2877/85 z 15. októbra 1985, ktorým sa po dvadsiaty siedmy raz mení a dopĺňa nariadenie (EHS) č. 2730/81 ustanovujúce zoznam agentúr v nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], v znení nariadenia (EHS) č. 1298/85 [2], najmä jeho článkov 13 ods. 3 a 17 ods. 4, keďže nariadenie Komisie (EHS) č. 2730/81 [3], v znení nariadenia (EHS) č. 2210/85 [4] ustanovilo zoznam agentúr v nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov; keďže vo svetle posledných dostupných informácií o obchodných postupoch dotknutých krajín a o úradnej podstate spomínaných agentúr by sa malo toto nariadenie zmeniť a doplniť; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V prílohe nariadenia (EHS) č. 2730/81 sa zoznam oprávnených organizácií doplňuje nasledujúcimi organizáciami, doplnenie sa urobí v abecednom poradí krajín: Krajina | Oprávnená organizácia | Venezuela | INDULAC, Colinas de la California, Esq. Avdas San Francisco y Palmarito, Edificio Indulac — Apdo 1546, Caracas 10107 a, Venezuela. | Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 15. októbra 1985 Za Komisiu Frans Andriessen podpredseda Komisie [1] Ú. v. ES L 148, 28.6.1968, s. 13. [2] Ú. v. ES L 137, 27.5.1985, s. 5. [3] Ú. v. ES L 272, 26.9.1981, s. 25. [4] Ú. v. ES L 204, 2.8.1985, s. 33. --------------------------------------------------
Úradný vestník L 297 , 09/11/1985 S. 0014 - 0014

Fínske špeciálne vydanie: Kapitola 3 Zväzok 19 S. 0198

Španielske špeciálne vydanie: Kapitola 03 Zväzok 38 S. 0128

Švédske špeciálne vydanie: Kapitola 3 Zväzok 19 S. 0198

Portugalské špeciálne vydanie Kapitola 03 Zväzok 38 S. 0128



Nariadenie Komisie (EHS) č. 3123/85 zo 6. novembra 1985, ktorým sa mení a dopĺňa nariadenie Komisie (EHS) č. 2237/77 o formulári výkazu poľnohospodárskeho podniku, ktorý sa má používať na účely stanovenia príjmu poľnohospodárskych podnikov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Akt o pristúpení Španielskeho kráľovstva a Portugalskej republiky k Európskym spoločenstvám, najmä na jeho článok 396, keďže nariadenie Komisie (EHS) č. 2237/77, [1] naposledy zmenené a doplnené nariadením (EHS) č. 3272/82, [2] sa musí doplniť stanovením prvého účtovného roku, od ktorého sa má toto nariadenie uplatňovať na Španielsko a Portugalsko; keďže sa musia doplniť taktiež niektoré ďalšie údaje, PRIJALA TOTO NARIADENIE: Článok 1 Článok 2 nariadenia Komisie (EHS) č. 2237/77 sa dopĺňa takto:"Tieto ustanovenia sa prvýkrát uplatnia v Španielsku a Portugalsku na účtovné údaje za účtovný rok 1986, ktorý sa začína medzi 1. januárom a 1. júlom 1986." Článok 2 Poznámka pod čiarou č. 1 v položke "Odpisy strojov a zariadení" bodu G "Pozemky a budovy, stroje a zariadenia a obežný kapitál" v hlave II prílohy II sa dopĺňa takto:"15000 PTE; 15000 ESP." Článok 3 Položka 107 "Systém DPH" v bode I "Daň z pridanej hodnoty (DPH)" v hlave II prílohy II sa dopĺňa takto: "ŠPANIELSKO" | Kód č. | Bežný systém | 1 | Zjednodušený systém | 2 | Poľnohospodársky systém | 3 | PORTUGALSKO DPH sa neuplatňuje | 0. | Článok 4 Toto nariadenie nadobúda účinnosť 1. januára 1986 s výhradou vstupu Zmluvy o pristúpení Španielska a Portugalska do platnosti. Bude sa uplatňovať od účtovného roku 1986. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 6. novembra 1985 Za Komisiu Frans Andriessen podpredseda [1] Ú. v. ES L 263, 17.10.1977, s. 1. [2] Ú. v. ES L 347, 7.12.1982, s. 10. --------------------------------------------------